বিগত দুই দশকে দেশে ইলেক্ট্রনিক মিডিয়ার বিপ্লব ঘটেছে। দর্শকরা প্রথম দিকে মিডিয়াগুলোকে গ্রহণও করে। কিন্তু টিভিগুলো ক্রমান্বয়ে চরিত্র বদল করে প্রচার মাধ্যমে রুপলাভ করে। আমজনতার প্রত্যাশা ও প্রতিচ্ছবি তুলে ধরার বদলে ব্যাক্তি, প্রতিষ্ঠান, রাজনৈতিক দলের স্বার্থ দেখা এবং খেয়ালখুশি মতো প্রচারণায় নামায় টিভি খবরের প্রতি দর্শক আগ্রহ হারায়। পক্ষান্তরে সামাজিক যোগাযোগ মাধ্যম ফেসবুক, বøগ, টুইটার, ইউটিউব সাধারণ মানুষের কাছে জনপ্রিয় হয়ে উঠছে। গত কয়েক বছরে বিভিন্ন বিষয় ও ইস্যু নিয়ে নানাবয়সী পাঠক-দর্শকদের যেভাবে ফেসবুকের প্রতি ঝুকে পড়তে দেখা যাচ্ছে; সে ভাবে গণমাধ্যমের ওপর নির্ভরশীল হতে দেখা যাচ্ছে না। লাখ লাখ দর্শকের কাছে ফেসবুক যাপিত জীবনের অনুসঙ্গ হয়ে উঠেছে।